ตามที่ผู้ร้องมีข้อเสนอมายัง ฝ่ายรักษาความสะอาดฯ เขตปทุมวัน ขอเรียนว่า ดังนี้ 1.การย้ายจุดทิ้งขยะ เห็นควรแจ้งประธานชุมชนตรอกสลักหิน เพื่อร่วมกันจัดจุดทิ้งขยะ ที่เหมาะสมของชุมชน เพื่อฝ่ายรักษาฯ จะได้ดำเนินการจัดเก็บต่อไป ซึ่งฝ่ายรักษาได้เข้าดำเนินการล้างทำความสะอาดในบริเวณดังกล่าวเรียบร้อยแล้ว และการทิ้งขยะในจุดทิ้งเป็นที่ เก็บเป็นเวลา ของชุมชนตรอกสลักหิน ขอความร่วมมือชุมชนและประชาชนในบริเวณดังกล่าว ร่วมกันคัดแยกขยะและมัดปิดปากถุงให้เรียบร้อยก่อนทิ้ง โดยให้นำมาทิ้งตั้งแต่เวลา 18.00 น. เป็นต้นไป เพื่อเจ้าหน้าที่จะได้เข้าดำเนินการจัดเก็บในเวลา 21:00 น จนถึง 5.00 น. ของทุกวัน 2. การล้างท่อระบายน้ำจะได้ประสานแจ้งฝ่ายที่เกี่ยวข้องดำเนินการต่อไป  3.ขอความร่วมมือประชาชนร่วมกันรักษาความสะอาด ไม่ปล่อยน้ำทิ้งออกมาจากบ้านเรือนของประชาชน และร่วมกันปฏิบัติตาม พรบ. รักษาความสะอาดฯ โดยการดูแลบริเวณบ้านและชุมชนของตนเอง  #กรุงเทพจะความสะอาดได้เพราะได้รับความร่มมือจากทุกภาคส่วน
แจ้งเรื่องการจัดการความเรียบร้อยหน้าซอย ตรอกสลักหิน  เนื่องจากผู้แจ้งที่เป็นผู้อยู่อาศัยและทำธุรกิจโรงแรมอยู่ในซอยตรอกสลักหิน ได้รับความเดือดร้อนจากความไม่เรียบร้อยหน้าซอย ทั้งนี้ มีผู้อยู่อาศัยภายในซอยได้รับความเดือดร้อนเช่นกันอีกอย่างน้อย 5 ครัวเรือน รายละเอียดที่ต้องการให้เร่งแก้ไขมีดังนี้  1. จัดการกองขยะ - เมื่อ 2-3 ปีที่ผ่านมา ได้มีการย้ายจุดวางขยะมาไว้ที่หน้าซอย ซึ่งเป็นซอยสัญจรรถสองทาง และไม่มีเจ้าหน้าที่มาดูแล ขยะถูกทิ้งระเกะระกะ ล้นออกมาที่ถนนสัญจร ส่งกลิ่นเหม็น และรบกวนการเดินทางทั้งทางเท้าและรถยนต์เป็นอย่างมาก ทั้งยังรบกวนชีวิตประจำวันที่จะต้องดมกลิ่นขยะตลอดเวลา *** แนวทางแก้ไขที่ต้องการ *** - ย้ายจุดทิ้งขยะ ให้ห่างจากบริเวณชุมชน จัดตั้งจุดทิ้งใหม่ ให้สะอาดเรียบร้อย - ติดตั้งป้ายห้ามทิ้งขยะ ออกโดย กทม. ตรงจุดเดิม - ทำความสะอาดพื้นที่บริเวณนั้นให้เรียบร้อย  2. ทำความสะอาดถนน - นอกจากขยะแล้ว ถนนบริเวณนั้นทรุดและเต็มไปด้วยคราบสกปรกที่ไม่ได้มีเจ้าหน้าที่เข้ามาล้างมาหลายสิบปี *** แนวทางแก้ไขที่ต้องการ *** - เข้ามาทำความสะอาดถนน ท่อ และตะแกรงเหล็กของท่อระบายน้ำ ให้เรียบร้อย  ขอความกรุณาพิจารณาด้วยค่ะ ทั้งสองเรื่องนี้เคยมีหลายครัวเรือนแจ้งไปแล้ว หลายปีก็ยังไม่ได้รับการเปลี่ยนแปลง หวังว่าทาง กทม จะเข้าใจ แล้วรีบเข้ามาแก้ไขค่ะ
แก้ปัญหาเร็ว ตรงจุดดีค่ะ ขอบคุณมากค่ะ